Jensen Ackles

Jensen Ross Ackles (født 1. mars 1978 i Dallas i Texas i USA) er en amerikansk skuespiller og regissør. Hans kanskje mest kjente roller er som Eric Brady i såpeserien I gode og onde dager, som Alec/X5-494 i Dark Angel, Jens kjæreste C.J. i Dawson's Creek, Jason Teague, Lana Langs kjæreste og skolens amerikanske fotballtrener i Smallville, og Dean Winchester i Supernatural. Sistnevnte har han også regissert flere episoder til.

Oppveksten 

Ackles ble født i Dallas i Texas som sønn av Roger Alan Ackles, en lokal teaterskuespiller, og Donna Joan Shaffer. Ackles har en bror, Joshua, som er tre år eldre, og en søster, Mackenzie, som er syv år yngre. Hans familie kommer fra England, Irland og Skottland. Han hadde egentlig planlagt å studere idrettsmedisin på Texas Tech University for å bli fysioterapeut, men flyttet i stedet til Los Angeles for å bli skuespiller.

Karriere 

Ackles har drevet med teater siden han var fire år, men begynte ikke å satse på en karriere før i 1996. Han hadde gjesteroller i serier som Mr. Rhodes, Sweet Valley High, og Cybill før han ble med i såpeserien I gode og onde dager som Eric Brady i 1997. Han vant prisen som «Beste mannlige nykommer» på Soap Opera Digest Award i 1998 og ble nominert tre ganger (i 1998, 1999 og 2000) til prisen «Outstanding Younger Actor in a Drama Series» under Daytime Emmy Award for sine prestasjoner i I gode og onde dager.

Etter å ha sluttet i I gode og onde dager i 2000, var han med i miniserien Blonde, om livet til Marilyn Monroe. Han deltok også på audition for rollen som den unge Clark Kent i Smallville, en rolle som gikk til Tom Welling i stedet. Hans neste rolle var en gjesterolle i James Camerons serie, Dark Angel på Fox i 2001 som seriemorderen Ben/X5-493, «bror» til hovedpersonen Max/X5-452 (spilt av Jessica Alba). Rollefiguren hans døde i en episode, men Ackles returnerte til serien i andre sesong som Bens klone, Alec/X5-494. Han var med helt til seriens slutt i 2002.

Ackles ble med i serien Dawson's Creek i siste sesong, som, Jen Lindleys kjæreste. Etter dette, spilte han i flere episoder av serien Still Life som på tross av planlagte sendinger aldri ble vist på Fox. Han hadde også en mindre rolle i kortfilmen The Plight of Clownana fra 2004. Ackles var produsentens førstevalg til å spille Eliza Dushkus kjæreste i andre sesong av Tru Calling, Ackles droppet rollen, som senere ble tilbudt til Eric Christian Olsen. Rollefiguren skiftet navn til «Jensen» fordi produsenten av Tru Calling likte Ackles navn så godt. Ackles flyttet så tilbake til Vancouver (hvor Dark Angel ble filmet) i 2004 for å spille Jason Teagues assistenttrener i Smallville. Rollefiguren hadde også et forhold til Lana Lang, spilt av Kristin Kreuk. 

Ackles ble deretter med i serien Supernatural i 2005, hvor han spilte Dean Winchester. Dean og broren Sam (Jared Padalecki) kjører rundt i USA for å lete etter overnaturlige skapninger. Den trettende sesongen av serien er ventet høsten 2017.

Personlig liv  

Etter å ha vært sammen med skuespilleren, turneren og modellen Danneel Harris i tre år, forlovet de seg i november 2009. Paret ble gift 15. mai 2010 i Dallas, Texas. Ackles ser på seg selv som en non-denominational Christian.. Ackles og ektefellen fikk en datter i 2013.

Filmografi 
 Mr. Rhodes (1996) – TV-serie
 Sweet Valley High (1996) – TV-serie
 Den syvende himmel (1996) – TV-serie
 Cybill (1997) – TV-serie
 I gode og onde dager (1998–2000) – TV-serie
 Blonde (2001) – Mini-TV-serie
 Dark Angel (2000–2002) – TV-serie
 Dawson's Creek (2002–2003) – TV-serie
 Still Life (2003) – Pilot til en TV-serie som aldri ble sendt
 The Plight of Clownana (2004) 
 Smallville (2004–2005) – TV-serie
 Devour (2005)
 Supernatural (2005-2020) – TV-serie
 Ten Inch Hero (2007)
 Supernatural The Animation (2011)
 My Bloody Valentine 3D (2009)
 Batman: Under the Red Hood (2010) (V) (stemme) som Red Hood / Jason Todd

Referanser

Eksterne lenker 
 
 

Skuespillere fra USA
Personer fra Dallas
Fødsler i 1978